b'\n_START_ARTICLE_\nJason Krog\n_START_SECTION_\nJuniori- ja yliopistovuodet\n_START_PARAGRAPH_\nKrog pelasi vuodet 1992\xe2\x80\x931995 BCJHL-liigaa Chilliwack Chiefsiss\xc3\xa4 ja vuodet 1995\xe2\x80\x931999 New Hampshiren yliopiston j\xc3\xa4\xc3\xa4kiekkojoukkueessa. Krog teki siell\xc3\xa4 ensimm\xc3\xa4isell\xc3\xa4 kaudellaan 1995\xe2\x80\x931996 20 pistett\xc3\xa4, mutta kolme seuraavaa kautta toivat h\xc3\xa4nelle 67, 66 ja 85 pistett\xc3\xa4 ja valinnan Hockey Eastin ensimm\xc3\xa4iseen t\xc3\xa4hdist\xc3\xb6kent\xc3\xa4lliseen. Viimeisell\xc3\xa4 kaudellaan 1998\xe2\x80\x931999 Krog voitti koko NCAA:n pistep\xc3\xb6rssin ja palkittiin parhaana yliopistopelaajana Hobey Baker Awardilla.\n_START_SECTION_\nVapaana pelaajana NHL:\xc3\xa4\xc3\xa4n\n_START_PARAGRAPH_\nMik\xc3\xa4\xc3\xa4n NHL-joukkue ei varannut Krogia. H\xc3\xa4n teki vapaana pelaajana sopimuksen New York Islandersin kanssa toukokuussa 1999. H\xc3\xa4n pelasi Islandersin organisaatiossa l\xc3\xa4hinn\xc3\xa4 vain farmijoukkueessa ja kolmen kauden aikana yhteens\xc3\xa4 28 NHL-ottelua tehopistein 2+7=9. Ensimm\xc3\xa4isell\xc3\xa4 kaudellaan 1999\xe2\x80\x932000 Krog pelasi 17 NHL-ottelua tehopistein 2+4=6. Islanders lainasi h\xc3\xa4net loppukaudeksi AHL-joukkue Providence Bruinsiin maaliskuussa 2000. Kolmesta Islanders-vuodesta Krogin tehokkain kausi AHL:ss\xc3\xa4 oli kausi 2001\xe2\x80\x932002, jolloin h\xc3\xa4n oli tehopisteill\xc3\xa4 26+36=62 Bridgeport Sound Tigersin toiseksi paras pistemies Trent Hunterin j\xc3\xa4lkeen. Krog voitti kymmenell\xc3\xa4 osumallaan kev\xc3\xa4\xc3\xa4n 2002 AHL:n pudotuspelien maalip\xc3\xb6rssin ja oli 23 pisteell\xc3\xa4\xc3\xa4n pistep\xc3\xb6rssin toinen Chicago Wolvesin Rob Brownin j\xc3\xa4lkeen. Bridgeport eteni aina Calder Cupin finaaleihin saakka, mutta Chicago Wolves vei ne otteluvoitoin 4\xe2\x80\x931._NEWLINE_Krog j\xc3\xa4i Islandersissa v\xc3\xa4h\xc3\xa4lle peliajalle ja joukkue ei tehnyt h\xc3\xa4nen kanssaa uutta pelaajasopimusta. Krog solmi hein\xc3\xa4kuussa 2002 vapaana pelaajana kaksivuotisen sopimuksen Mighty Ducks of Anaheimin kanssa. H\xc3\xa4n pelasi farmijoukkue Cincinnati Mighty Ducksissa lopulta vain yhdeks\xc3\xa4n runkosarjaottelua ja vakiinnutti paikkansa Anaheimin NHL-kokoonpanossa. Krog teki NHL:ss\xc3\xa4 67 runkosarjaottelussa tehopisteet 10+15=25 sek\xc3\xa4 21 pudotuspeliottelussa tehopisteet 3+1=4. Anaheim eteni pudotuspeleiss\xc3\xa4 Stanley Cupin finaaleihin saakka, mutta mestaruuden voitti New Jersey Devils otteluvoitoin 4\xe2\x80\x933. Seuraavalla kaudella (2003\xe2\x80\x932004) Krog teki 80 runkosarjaottelussa tehopisteet 6+12=18.\n_START_SECTION_\nEuoopan vuodet 2004\xe2\x80\x932006 ja paluu Pohjois-Amerikkaan\n_START_PARAGRAPH_\nKrog siirtyi kaudeksi 2004\xe2\x80\x932005 It\xc3\xa4vallan Erste Bank Eishockey Ligan Villacher SV:hen, jonka paras pistemies h\xc3\xa4n oli tehopisteill\xc3\xa4 27+33=60. Krog sijoittui EBEL:n pistep\xc3\xb6rssiss\xc3\xa4 nelj\xc3\xa4nneksi. Kauden 2005\xe2\x80\x932006 h\xc3\xa4n pelasi suurimmaksi osaksi Sveitsin Nationalliga A:n HC Servette Gen\xc3\xa8vess\xc3\xa4, kunnes siirtyi siirtotakarajalla loppukaudeksi kolmen kuukauden mittaisella sopimuksella Elitserien-joukkue Fr\xc3\xb6lunda HC:hen, jossa h\xc3\xa4n voitti Elitserien-hopeaa kev\xc3\xa4\xc3\xa4ll\xc3\xa4 2006._NEWLINE_Hein\xc3\xa4kuussa 2006 Krog teki vapaana pelaajana sopimuksen Atlanta Thrashersin kanssa. H\xc3\xa4n pelasi kauden suurimmaksi osaksi farmijoukkue Chicago Wolvesissa ja teki 44 runkosarjaottelussa tehopisteet 26+54=80, joilla Krog sijoittui AHL:n pistep\xc3\xb6rssiss\xc3\xa4 seitsem\xc3\xa4nneksi sek\xc3\xa4 sy\xc3\xb6tt\xc3\xb6p\xc3\xb6rssiss\xc3\xa4 viidenneksi. H\xc3\xa4n pelasi Atlantassa 14 NHL-ottelua tehopistein 1+3=4, mutta joukkue asetti Krogin siirtolistalle, josta New York Rangers otti h\xc3\xa4net tammikuussa 2007. Krog pelasi Rangersissa yhdeks\xc3\xa4n ottelua tehden kaksi maalia, mutta h\xc3\xa4net asetettiin j\xc3\xa4lleen siirtolistalle, josta Atlanta otti helmikuun lopussa Krogin loppukaudeksi takaisin. _NEWLINE_Krog jatkoi Chicago Wolvesissa AHL:ss\xc3\xa4 ja pelasi hyv\xc3\xa4n kauden 2007\xe2\x80\x932008. H\xc3\xa4n voitti tehopisteill\xc3\xa4 39+73=112 koko liigan piste- (John B. Sollenberger Trophy), maali- (Willie Marshall Award) ja sy\xc3\xb6tt\xc3\xb6p\xc3\xb6rssin. H\xc3\xa4net palkittiin my\xc3\xb6s AHL:n arvokkaimpana pelaajana Les Cunningham Awardilla ja valittiin AHL:n ensimm\xc3\xa4iseen t\xc3\xa4hdist\xc3\xb6kent\xc3\xa4lliseen. Krog voitti tehopisteill\xc3\xa4 12+26=38 my\xc3\xb6s pudotuspelien pistep\xc3\xb6rssin. Chicago voitti Calder Cupiin ja Krog valittiin pudotuspelien arvokkaimmaksi pelaajaksi (Jack A. Butterfield Trophy). Kauden aikana my\xc3\xb6s AHL:n t\xc3\xa4hdist\xc3\xb6ottelussa pelanneen Krogin pudotuspeleiss\xc3\xa4 tekem\xc3\xa4t 26 sy\xc3\xb6tt\xc3\xb6pistett\xc3\xa4 ovat AHL:n yhden kauden enn\xc3\xa4tys, johon ovat ylt\xc3\xa4neet aiemmin vain Bill McDougall (1993), Domenic Pittis (2000) ja Rob Brown (2002)._NEWLINE_Krog teki hein\xc3\xa4kuussa 2008 vapaana pelaajana yksivuotisen sopimuksen Vancouver Canucksin kanssa. H\xc3\xa4n pelasi kauden p\xc3\xa4\xc3\xa4osin farmijoukkue Manitoba Moosessa ja sijoittui tehopisteill\xc3\xa4 30+56=86 AHL:n pistep\xc3\xb6rssiss\xc3\xa4 kolmanneksi sek\xc3\xa4 sy\xc3\xb6tt\xc3\xb6p\xc3\xb6rssiss\xc3\xa4 toiseksi. Krog oli Manitoban paras pistemies ja sy\xc3\xb6tt\xc3\xa4j\xc3\xa4 my\xc3\xb6s kev\xc3\xa4\xc3\xa4n 2009 pudotuspeleiss\xc3\xa4 tehopisteill\xc3\xa4 8+15=23. H\xc3\xa4net valittiin kauden p\xc3\xa4\xc3\xa4tteeksi AHL:n toiseen t\xc3\xa4hdist\xc3\xb6kent\xc3\xa4lliseen. Krog pelasi kauden 2008\xe2\x80\x932009 aikana Vancouverissa nelj\xc3\xa4 NHL-ottelua, joissa h\xc3\xa4n teki yhden maalin._NEWLINE_Kaudet 2009\xe2\x80\x932010 ja 2010\xe2\x80\x932011 Krog pelasi taas Chicago Wolvesissa ja toimi joukkueen kapteenina. H\xc3\xa4n teki molempina kausina runkosarjassa 75 pistett\xc3\xa4. Kaudeksi 2011\xe2\x80\x932012 Krog palasi Ruotsiin ja teki yksivuotisen sopimuksen Elitserien-joukkue HV71:n kanssa. H\xc3\xa4n jakoi tehoilla 12+28=40 joukkueen sis\xc3\xa4isen pistep\xc3\xb6rssin voiton Johan Davidssonin kanssa. He sijoittuivat Elitserienin pistep\xc3\xb6rssiss\xc3\xa4 kymmenenneksi Fr\xc3\xb6lundan Mika Py\xc3\xb6r\xc3\xa4l\xc3\xa4n ja Fredrik Petterssonin kanssa.\n_START_SECTION_\nMaajoukkueessa\n_START_PARAGRAPH_\nKrog ei ole pelannut yhdess\xc3\xa4k\xc3\xa4\xc3\xa4n arvoturnauksessa, mutta h\xc3\xa4n on edustanut Kanadaa muutamassa maaottelussa. Krog pelasi joulukuussa 2004 ja 2005 Slovakian Pie\xc5\xa1\xc5\xa5anyss\xc3\xa4 pelatussa Loto Cupissa Kanadan joukkueessa.'